b'\n_START_ARTICLE_\nApija\n_START_SECTION_\nIstorija\n_START_PARAGRAPH_\nApijos regione gyventa jau 1000 m. pr. m. e., kai polinezie\xc4\x8diai pirm\xc4\x85 kart\xc4\x85 apsilank\xc4\x97 \xc5\xa1ioje ve\xc5\xa1lioje saloje. Tai buvo nedidelis kaimas iki to, kai apie 1830 m. \xc4\x8dia pasirod\xc4\x97 Europos misionieriai ir prekeiviai. Tuomet miestas \xc4\x97m\xc4\x97 augti kaip europieti\xc5\xa1kas uostas. XIX a. pab. Vokietija, Anglija ir JAV \xc4\x97m\xc4\x97 rungtis, kuri kontroliuos Samoa salas, ir 1899 m. anglai su amerikie\xc4\x8diais sudar\xc4\x97 sutart\xc4\xaf prie\xc5\xa1 vokie\xc4\x8dius, ir Apija, tuomet priklausiusi vokie\xc4\x8diams, buvo ap\xc5\xa1audyta artilerijos sviediniais. V\xc4\x97liau Apija tapo Vakar\xc5\xb3 Samoa administraciniu centru. Pirmojo pasaulinio karo metu (1914\xe2\x80\x931918 m.) Vakar\xc5\xb3 Samoa salas u\xc5\xbe\xc4\x97m\xc4\x97 Naujoji Zelandija, po karo (1920 m.) gavusi Taut\xc5\xb3 Lygos mandat\xc4\x85 valdyti \xc5\xa1ias salas, o nuo 1946 m., \xc4\xafk\xc5\xabrus Jungtines Tautas, salos tapo N. Zelandijos globojama teritorija. 1962 m. Vakar\xc5\xb3 Samoa gavus visi\xc5\xa1k\xc4\x85 nepriklausomyb\xc4\x99, Apija tapo \xc5\xa1ios \xc5\xa1alies sostine.'